b'\n_START_ARTICLE_\nPetri Munck (albumi)\n_START_SECTION_\nSinglet\n_START_PARAGRAPH_\nAlbumin ensimm\xc3\xa4inen single \xe2\x80\x9dLevoton prinssi\xe2\x80\x9d nousi kes\xc3\xa4ll\xc3\xa4 2003 18 viikoksi Suomen viralliselle singlelistalle, jossa sen paras sijoitus oli kolmas (38\xe2\x80\x9339/2003). Kappale nousi my\xc3\xb6s toiseksi soitetuimmaksi radiokappaleeksi. Kappale soi vuoden 2003 aikana radioissa yli 7000 kertaa._NEWLINE_Marraskuussa 2003 julkaistu toinen single, \xe2\x80\x9dPystytk\xc3\xb6 lupaamaan\xe2\x80\x9d oli suomenkielinen versio Patrik Isakssonin vuonna 2001 levytt\xc3\xa4m\xc3\xa4st\xc3\xa4 \xe2\x80\x9dHur kan du lova mig\xe2\x80\x9d -kappaleesta. Munckin versio toimi julkaisuvuonnaan Yleisradion Ylen hyv\xc3\xa4-kampanjan tunnusmusiikkina. Vaikka single ei noussut singlelistalle, se oli kuitenkin parhaimmillaan toiseksi soitetuin radiokappale._NEWLINE_Alkuvuodesta 2004 albumilta julkaistiin viel\xc3\xa4 singlen\xc3\xa4 kappale \xe2\x80\x9dPieni palanen\xe2\x80\x9d.'